钦定古今图书集成/明伦汇编/氏族典/第488卷 > 谢绩
## 钦定古今图书集成/明伦汇编/氏族典/第488卷 > 谢绩

按《万姓统谱》：绩字世懋，省之弟。自少与省自相师友。
读书首务穷极底里，贯彻为经，实际为纬。行履端方，
不妄言笑。时人或以古迂谑之绩，弗顾也，而识者韪
之。门人谢文肃公铎辑其遗文，曰《玉城山人诗集》，刊
焉。李东阳评之曰：“山人之诗，始规仿盛唐，得宛转流
丽之妙。晚独爱杜少陵，则尽变其故格，益为清激悲”
壮之词，思极其所欲言者，其死也盖有遗力焉。顾其
忧思愉乐，叙事引兴，虽往复开阖，未尝不出于正。此
可以知其人矣。